Ja, satt at siga fyri einum 20 árum síðani. Eg loyvi mær at kalla hetta eina epidemi. Øll sum eg tosi við hava tað á sama hátt, ja also, allar kvinnurnar. Og Eva og Jonas! Tey gjørdu tað bara liðugt. Og William og Nora! Og vit møta til arbeiðis við hovnum eygum, tí vit hava sitið alt ov leingi uppi, tí nú er mánadagur, og so koma fýra partar aftrat, ið verða vístir í sjónvarpinum og lagdir út á heimasíðuna, vissi man ikki nær at síggja (ella tað burdu tað verið, men kringvarpið ger ikki so skjótt av við at leggja partarnar út, sum eg vildi ynskt!) Eg googlaði William, aka Thomas Hayes, og Noru, aka Josefine Frida Pettersen, í gjár. Bara fyri at fregnast eitt sindur. Vissi tit ikki longu hava gitt tað, so tosi eg um norsku sjónvarpsrøðina“ Skam”, sum kringvarpið keypti fyri stuttum. Ein røð, sum nokk eftir røttum burdi verið fylgd av soninum, ið er 14 ár. Men nei, her í húsinum er tað mamman uppá 39 ár, sum ikki kann lata ein part fara framvið. Og hóast eg ikki kann lata vera við at hyggja, so fái eg eitt sindur ilt í búkin, tí minnini skola innyvir meg, og eg kundi ikki hugsað mær at uppliva tannárini aftur, slett ikki. Samstundis verið eg mint á tíðina, sum er farin alt ov skjótt. Nakað tað sama sum, tá eg finni gomlu skógvaeskjuna fram við gomlum myndum, brøvum og gomlu dagbókini. Viss ikki tit longu kenna røðina, kann hon absolut viðmælast! Sum haldari fært tú atgongd til alt tilfar í blaðnum á netinum, umframt tíðindi. Trýst á "Tekna hald" og skráset teg